Funksjonsbeskrivelse for donoransvarlig sykepleier

**Definisjon**

* Intensivsykepleier med formelt ansvar for organdonasjon på det enkelte donorsykehus.
* Funksjonen donoransvarlig sykepleier er plassert i linje under klinikk-/avdelingsledelse.
* Donoransvarlig sykepleier har avsatt tid til å ivareta funksjonen. Hvor mye tid som skal settes av må avtales ved hvert enkelt sykehus og er avhengig av størrelsen på sykehuset og potensialet for organdonasjon.
* I samarbeid med donoransvarlig lege har donoransvarlig sykepleier rapporteringsansvar til klinikk-/avdelingsledelse.

**Mål**

I samarbeid med donoransvarlig lege kvalitetssikre donasjonsprosessen, gjennom;

* Å opprette og gjennomføre rutiner slik at alle potensielle organgivere blir identifisert og fulgt opp til realisert donasjon ifølge donors antatte ønske.
* Å legge til rette for at best mulig medisinsk og menneskelig behandling blir gitt til potensielle organgivere og deres pårørende.
* Å etablere gode rutiner for å bidra til redusert belastning på behandlingspersonalet.
* Å føre statistikk over potensielle organgivere, forløp og gjennomførte organdonasjoner.

**Ansvar**

* Oppdatere lokale prosedyrer i h.h.t. Nasjonal protokoll for organdonasjon.
* Veilede i organdonasjonsprosesser og delta i samtaler med pårørende når det er mulig.
* Følge opp ansatte.
* Bidra til kompetanseutvikling og internundervisning om organdonasjonsprosessen.
* Organisere system for ettersamtaler med pårørende.
* Etablere og lede lokal ressursgruppe for organdonasjon, bestående av ressurspersoner i organdonasjon (ROD).
* Samarbeide med andre donoransvarlige leger/sykepleiere i regionen.
* Delta på DAL- og DAS-møter.
* Delta på aktuelle kurs, seminar, konferanser og kongresser.